Berlingske Tidende, 1836-05-31
Ved nogle af de anstillede Forsøg har man søgt at erfare Virkningen af Pillerne ved at lade Heste, som siden Dagen i Forvejen intet Foder havde faaet, nedsluge dem og derefter arbeide en heel Dag uden at nyde Noget. De mærkeligste Resultater heraf vare: at en jydsk Hoppe af Landracen, uden at faae Foder og Vand i 24 Timer, med 115 Punds Vægt, tilbagelagde tretten Miil i fjorten Timer med Livlighed og uden Spor af Mathed, hvorfor det antoges, at Hoppen ved at faae tre nye Piller, vilde kunne gjøre samme Tour endnu engang uden videre Foder. Kortere Toure vare fem Gange tidligere forsøgte med samme Resultat; at en Ridehoppe, ligeledes af Landracen, uden at faae Foder i 29 Timer gik en Tour af otte Miil og har i elleve Timer en Vægt af 240 Pd., samt kom ligesaa munter tilbage som den gik ud. Da det imidlertid ved saadanne Prøver med en Hest stedse bliver tvivlsomt, om det er Hestens naturlige Kræfter eller Pillerne, der sætte den i Stand til at udholde en længere Anstrengelse end den sædvanlige, ere flere Prøver skeete med to Heste af samme Alder og Størrelse, og som, saavidt man vidste, vare lige udholdende, hvilke Heste maatte udføre det samme Arbeide under samme Behandling, alene med den Forskjel, at de fik Pillerne skifteviis. Af disse Forsøg hidsættes følgende: a. Forsøg med Pløining: Tvende Heste gik to Dage efter hinanden for Sving plov elleve Timer daglig, uden at faae Foder i 48 Timer, hvorimod hver Hest fik ti Potter Vand og den ene hver Morgen tre Piller. Begge Hestene udholdt Forsøget uden at blive trætte, men den Hest, som havde faaet Pillerne, var kraftigst og fortærede sit Foder strax efter Arbeidets Ophør, hvorimod den anden, som ingen Piller havde faaet, var mat, faldt seent til Foderet, og forvandt Touren i det Hele langsommere end hiin. Efterat begge Heste i fire Dage vare behandlede med Forsigtighed, blev selvsamme Forsøg igjen anstillet, alene med den Forandring, at den Hest, som ved første Forsøg ikke erholdt Piller, fik dem denne Gang, hvoraf fulgte, at den ved Arbeidets Ophør var i mere kraftfuld Tilstand end den anden, som bedst havde udholdt den første Prøve. b. Forsøg med Kjørsel. Et andet Par Heste løb for Vogn, uden at faae Foder og Vand i 27 Timer, 10 1/2 Miil fra Frederiksborg til Bjergbyegaard i ni Timer. Den ene havde faaet Piller og var kraftigere og meere begjærlig efter Foder, end den, der ingen Piller havde faaet. Tre Dage efter gik de i samme Tid tilbage til Frederiksborg, efterat sidstnævnte Hest havde faaet Piller, og fandtes da denne ved Hjemkomsten at være livligere end hiin. c. Forsøg med Ridning: Tvende Heste, hver med en Vægt af 220 Pund, bleve, efterat have staaet uden Foder fra den foregaaende Aften, og efterat den ene om Morgenen, havde erholdt tre Piller, redne fra Frederiksborg til Roeskilde og tilbage igjen, altsaa ti Miil i 10 1/4 Time foruden tre Timers Ophold. Den Hest, der havde faaet Piller, var ved Hjemkomsten munter, og svedte ikke saa stærkt som den anden; dens Puls slog i et Minut 56 Slag, men den anden havde Pulscolik, og dens Puls slog 61 Slag i Minuttet. Fem Dage efter gjorde Hestene samme Tour, saaledes at Pillerne denne Gang bleve givne den sidstnævnte Hest. Følgen blev som sædvanligt, at denne blev den raskeste, saa at dens Puls ikkun slog 47 Slag i Minuttet, altsaa 14 Slag mindre end første Gang, hvorimod den andens Puls nu slog 68 Slag i Minuttet.